ການຊອກຄົ້ນຫາ ພວກທີ່ອາດລອດຊີວິດ ຈາກດິນເຈື່ອນທັບ ຍຸຕິລົງ ໃນອັຟການິສຖານ (ວີດີໂອ/ສະໄລດ໌)
ການປະເມີນໂຕເລກ ຜູ້ເສຍຊີວິດ ແລະຫາຍສາບສູນ ມີຕັ້ງແຕ່ ຈຳນວນສອງສາມຮ້ອຍ ໄປຮອດຫຼາຍກວ່າ 2700 ຄົນ. ໂຕເລກສຸດທ້າຍ ອາດຈະບໍ່ຮູ້ຈັກເລີຍ.
ບັນດາເຈົ້າໜ້າທີ່ໃນພາກເໜືອຂອງອັຟການິສຖານ ໄດ້ປະ ຖິ້ມຄວາມຫວັງທີ່ຈະພົບເຫັນພວກທີ່ອາດລອດຊີວິດມາໄດ້ ຕື່ມອີກຈາກໄພດິນເຈື່ອນຄັ້ງໃຫຍ່ ທີ່ໄດ້ເຈື່ອນທັບ ພວກ ຊາວບ້ານຫຼາຍຮ້ອຍຄົນ ຢູ່ໃຕ້ໂງ່ນຫິນແລະຂີ້ຕົມໜັກຫຼາຍ ໂຕນ ແລະຢຸດເຊົາການຊອກຄົ້ນຫາ ພວກຊ່ອຍກູ້ໄພໄດ້ພາກັນສະແດງຄວາມຢ້ານກົວເຊັ່ນກັນ ວ່າອາດຈະເກີດໄພດິນເຈື່ອນຕື່ມອີກ ຫຼັງຈາກມີຝົນຕົກໜັກ ມາເປັນເວລາຫຼາຍມື້ ໃນຂົງເຂດທີ່ຕິດກັບປະເທດ Tajikistan ຈີນ ແລະປາກິສຖານນັ້ນ ວັນເສົາວານນີ້ ບັນດາເຈົ້າໜ້າທີ່ໃນເຂດໝູ່ບ້ານ Arab Bareek ໃນແຂວງ Ba- dakhstan ທີ່ຢູ່ສອກຫຼີກຫ່າງໄກໄດ້ພົບເຫັນພຽງແຕ່ 2 ສົບເທົ່ານັ້ນ ຂອງພວກທີ່ ໄດ້ຮັບເຄາະຮ້າຍ ໃນວັນອາທິດມື້ນີ້ ພວກຊ່ອຍກູ້ໄພໄດ້ຫັນປ່ຽນຈຸດເພ່ງເລັງຂອງເຂົາເຈົ້າ ໄປໃສ່ການສະໜອງບ່ອນຢູ່ອາໄສຊົ່ວຄາວ ເຂົ້າປາອາຫານ ແລະການຊ່ອຍເຫຼືອດ້ານການແພດ ແກ່ພວກປະຊາຊົນປະມານ 4 ພັນຄົນທີ່ອົບພະຍົບອອກຈາກ ບ້ານເຮືອນຂອງເຂົາ ເຈົ້າ ເພື່ອຫລົບໄພດິນເຈື່ອນໃນວັນສຸກຜ່ານມານີ້ ພວກທີ່ລອດຊີວິດມາໄດ້ຫຼາຍຄົນ ທີ່ໄດ້ສູນເສຍທຸກສິ່ງທຸກຢ່າງໄປ ກ່າວວ່າ ພວກ ເຂົາເຈົ້າກຳລັງດິ້ນຮົນຕໍ່ສູ້ເພື່ອຊອກຫາບ່ອນພັກພາອາໄສທີ່ພຽງພໍ ນາຍ Jaan Mohammad ທີ່ລອດຊີວິດມາໄດ້ ກ່າວວ່າ : ການປະເມີນໂຕເລກຜູ້ເສຍຊີວິດແລະຫາຍສາບສູນ ແມ່ນແຕກຕ່າງກັນຢ່າງກວ້າງຂວາງ ຈາກຈຳນວນສອງສາມຮ້ອຍ ໄປຮອດ ຫຼາຍກວ່າ 2700 ຄົນ ໂຕເລກແທ້ໆນັ້ນ ອາດ ຈະບໍ່ຮູ້ຈັກເລີຍ ເພາະວ່າຂົງເຂດດັ່ງກ່າວໄດ້ຖືກປະກາດວ່າ ເປັນຂຸມຝັງສົບໝູ່ ແລະ ຫຼາຍໆຄົນກໍຍັງຫາຍສາບສູນຢູ່ ປະທານາທິບໍດີ ບາຣັກ ໂອບາມາ ແຫ່ງສະຫະລັດ ແລະທ່ານ ພັນ ກີມູນ ເລຂາທິການ ໃຫຍ່ສະຫະປະຊາຊາດ ໄດ້ສະແດງຄວາມໂສກເສົ້າສະລົດໃຈ ຢ່າງເປັນທາງການ ແລະໄດ້ໃຫ້ຄຳໝັ້ນສັນຍາ ທີ່ຈະໃຫ້ການຊ່ອຍເຫຼືອ